Així mateix, les persones sol·licitants han de complir amb el codi ètic següent:
En el cas d'incompliment dels principis ètics i regles de conducta establerts, serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.
La percepció d'aquestes subvencions és compatible amb la percepció de subvencions procedents d'altres fonts, públiques o privades, sempre que, aïlladament o en concurrència amb altres subvencions, ajuts, ingressos o recursos, no se superi el cost total de l'actuació subvencionada.
L'import màxim de la subvenció és de 15.000 euros per actuació.
La subvenció, amb l'import màxim indicat, no pot superar el 75% del cost total de l'actuació.
Obligacions de les persones beneficiàries:
La proposta de resolució provisional de concessió de les subvencions es notifica a través d'Internet mitjançant la publicació al Tauler electrònic de l'Administració de la Generalitat de Catalunya al qual podeu accedir fent clic damunt l'enllaç 'Per internet'.
Què conté la proposta de resolució provisional?
La proposta de resolució provisional conté la llista de les persones sol·licitants proposades per ser beneficiàries de les subvencions i les persones que formen part de la llista de reserva, si n'hi ha, degudament prioritzada en funció de la puntuació obtinguda.
En el supòsit que alguna de les persones proposades per ser beneficiàries de la subvenció no l'accepti o desisteixi de la sol·licitud, es pot atorgar la subvenció a la persona o persones sol·licitants de la llista de reserva per ordre de puntuació, sempre que s'hagi alliberat crèdit suficient per atendre les sol·licituds següents amb igual puntuació.
Les persones proposades com a beneficiàries de les subvencions heu de presentar la documentació que us sigui requerida en la proposta de resolució provisional.
La documentació l'haureu d'adjuntar al formulari d'aportació que trobareu fent clic damunt l'enllaç 'Per internet'.
En aquest formulari també hi haureu d'ajuntar el document: Declaració responsable sobre les retribucions dels òrgans de direcció o administració en les subvencions a associacions empresarials de Catalunya per a la realització d'estudis en matèria de petjada de carboni de productes o serveis, emplenat, validat i signat.
D'altra banda, un cop notificada la proposta provisional de resolució, la persona beneficiària, dins el termini de 10 dies hàbils a comptar de l'endemà d'aquesta notificació, podrà:
Les persones proposades com a beneficiàries de la subvenció poden presentar al·legacions, que es tindran en compte en el moment d'emetre resolució definitiva.
S'entendrà que la subvenció és acceptada tàcitament en el supòsit que la persona proposada com a beneficiària no presenti cap al·legació dins del termini indicat.
Les persones proposades com a beneficiàries poden desistir de la sol·licitud dins del termini de 10 dies especificat anteriorment.
Les persones proposades com a beneficiàries poden presentar la reformulació del projecte i del pressupost per adaptar-lo a la subvenció proposada si l'import d'aquesta és inferior al sol·licitat, mitjançant un document a aquest efecte.
La possibilitat de reformulació en qualsevol cas ha de respectar l'objecte, les condicions i la finalitat de la subvenció així com els criteris de valoració establerts en relació amb el projecte, i en cap cas pot comportar una modificació substancial del projecte.
Així mateix s'han de continuar complint els límits de quantia de la subvenció que pugui establir la convocatòria.
Recordeu que en el formulari d'aportació hi haureu d'adjuntar el document: Declaració responsable sobre les retribucions dels òrgans de direcció o administració en les subvencions a associacions empresarials de Catalunya per a la realització d'estudis en matèria de petjada de carboni de productes o serveis, emplenat, validat i signat.
L'aportació de documentació es pot fer en qualsevol moment una vegada presentada la sol·licitud.
Per omplir i enviar el formulari és necessari saber el número d'expedient el qual trobareu a la secció " La meva carpeta " una vegada s'hagi confirmat l'entrada de la sol·licitud de la subvenció.
Consulteu com buscar el número d'expedient? ⇒
On es notifica la resolució definitiva?
La resolució de concessió o denegació de les subvencions es notifica a través d'Internet mitjançant la publicació al Tauler electrònic de l'Administració de la Generalitat de Catalunya al qual podeu accedir fent clic damunt l'enllaç 'Per internet', i sens perjudici d'utilitzar addicionalment altres mitjans electrònics.
Quin és el termini de què disposa l'Administració per dictar i notificar la resolució?
L'Administració disposa d'un termini màxim de sis mesos comptadors des de la data de publicació de la convocatòria per dictar i notificar la resolució.
Quin és el sentit del silenci administratiu en aquesta convocatòria de subvencions?
Sens perjudici de l'obligació d'emetre resolució, transcorregut el termini esmentat sense que s'hagi dictat i notificat la resolució expressa, les sol·licituds s'entenen desestimades i, en conseqüència, denegada la subvenció, d'acord amb el que preveu l'article 54.2 de la Llei 26/2010, del 3 d'agost, de règim jurídic i de procediment de les administracions públiques de Catalunya.
La documentació justificativa de la realització de l'actuació s'ha de presentar com a màxim el 22 de novembre de 2019.
Documentació que cal aportar per justificar la subvenció: